У канцы жніўня 2014 году знакаміты беларускі рок-гурт "Ляпіс Трубяцкі" даў развітальны канцэрт у Вільнюсе. Як было абвешчана за некалькі месяцаў да гэтага, з 1 верасня гурт "Ляпіс Трубяцкі" спыніў сваё існаванне. Выступы гурта "Ляпіс Трубяцкі" былі забароненыя ў Беларусі і прыхільнікі змушаныя былі ездзіць на канцэрты сваіх куміраў у Вільнюс і Кіеў. На апошні развітальны канцэрт 23 жніўня ў Вільнюс прыехалі тысячы беларускіх фанатаў гурта.